
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 17 noiembrie 2010               

PL-x  583/2010                     


AVIZ
asupra propunerii legislative pentru modificarea şi completarea Legii nr. 319/2006 a securităţii şi sănătăţii în muncă
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea pentru modificarea şi completarea Legii nr. 319/2006 a securităţii şi sănătăţii în muncă, trimisă cu adresa PL-x 583 din 9 noiembrie 2010 şi înregistrată cu nr. 31/947 din 11 noiembrie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins iniţiativa legislativă în şedinţa din 11 octombrie 2010.

Propunerea legislativă are ca obiect de reglementare completarea alin. (1) al art. 30 din Legea securităţii şi sănătăţii în muncă nr. 319/2006.
Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă  în şedinţa din  16 octombrie 2010.

Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, nr. 372 din 06.04.2010 şi punctul de vedere al Guvernului nr. 1597 din 21.06.2010, prin care nu susţine adoptarea acestei propuneri legislative. 

În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea negativă a acestei iniţiative legislative, deoarece, din punct de vedere al legislaţiei de securitate şi sănătate în muncă, nu este necesară modificarea legislativă propusă, aceasta promovând introducerea de măsuri pentru îmbunătăţirea securităţii şi sănătăţii lucrătorilor la locul de muncă în sensul promovării unor acţiuni preventive, pentru a preîntâmpina accidentarea lucrătorilor sau îmbolnăvirea profesională.

În raport de obiectul şi conţinutul reglementării, propunerea legislativă face parte din categoria legilor organice. 
                   PREŞEDINTE,                                          SECRETAR,

                    Daniel BUDA                                  Gabriel ANDRONACHE

Consilier, Iuliana Fuiorea

